Na temelju članka 14. Odluke o gospodarenju nekretninama u vlasništvu Općine Vrsar-Orsera ("Službene novine Općine Vrsar-Orsera", broj 6/09, 6/11, 7/16, 10/18, 16/20), Natječajna komisija za promet imovinom dana 09.12.2021. godine raspisuje

**N A T J E Č A J**

**za prodaju nekretnina putem prikupljanja**

**pisanih ponuda**

I. PREDMET PRODAJE

Raspisuje se natječaj za prodaju nekretnine putem prikupljanja pisanih ponuda za sljedeće nekretnine:

1. **nekretnina oznake k.č. 608/14 k.o. Gradina**, upisana u z. k. ul. 573, površine 100 m2, po **početnoj cijeni od 23.600,00 kn,** radi formiranja okućnice sukladno Prostornom planu uređenja Općine Vrsar-Orsera („Službeni glasnik Grada Poreča“, br. 15/06, „Službene novine Općine Vrsar- Orsera“, br. 04/07, 06/14, 4/17). Nekretnina se nalazi u naselju Marasi unutar izgrađenog dijela građevinskog područja naselja.
2. UVJETI NATJEČAJA

1. Svaki sudionik nadmetanja (pravna ili fizička osoba) dužan je pisanu ponudu dostaviti

najkasnije u roku 8 (osam) dana od dana objave natječaja, u zatvorenoj omotnici na adresu**:**

Općina Vrsar-Orsera, Natječajna komisija za promet imovinom, Trg Degrassi 1, Vrsar-Orsera, sa naznakom "NE OTVARAJ - PONUDA ZA NATJEČAJ – KUPNJA NEKRETNINE“.

2. Sudionik u nadmetanju **u ponudi treba dostaviti slijedeće podatke i dokumentaciju**:

- ime i prezime, odnosno naziv ponuditelja s naznakom prebivališta ili boravišta, odnosno sjedišta, te osobni identifikacijski broj (OIB),

- oznaku nekretnine za koju se nadmeće,

- iznos cijene koju nudi, s tim da ne može biti niža od utvrđene početne cijene,

- dokaz o državljanstvu (preslika osobne iskaznice ili sl.) za fizičke osobe, odnosno dokaz o registraciji za pravne osobe,

- ovlaštenje, odnosno punomoć (za ovlaštene predstavnike, odnosno opunomoćenike),

- dokaz o prvenstvenom pravu,

- izjavu da nema dugovanja prema Općini Vrsar-Orsera (nije potrebno ovjeravati kod javnog bilježnika).

3. Ukoliko se utvrdi da pojedini ponuditelj ima dugovanja njegova ponuda smatrat će se nevažećom.

4. Ponude na natječaj moraju se podnijeti u naprijed navedenom roku. Ponude koje su prispjele poslije roka ili su nepotpune odbacit će se.

1. IZBOR NAJPOVOLJNIJE PONUDE

1. Kao najpovoljnija ponuda utvrdit će se ona ponuda kojom se ispunjavaju opći i posebni uvjeti iz natječaja, te kojom se ponudi najviši iznos kupoprodajne cijene.

Iznimno, kada u natječaju sudjeluje osoba s prvenstvenim pravom najpovoljnija ponuda je ponuda osobe s prvenstvenim pravom ukoliko prihvaća početnu cijenu i ako ispunjava opće i posebne uvjete natječaja.

U slučaju dviju ili više jednakih najpovoljnijih ponuda provest će se dodatno usmeno nadmetanje.

Sudionik koji uspije u nadmetanju dužan je u roku od osam dana od dana primitka obavijesti o izboru pristupiti u Jedinstveni upravni odjel Općine Vrsar-Orsera i zaključiti ugovor o kupoprodaji.

Kupac je dužan u roku od 8 (osam) dana od zaključenja ugovora isplatiti kupoprodajnu cijenu u cijelosti.

2. Sukladno članku 11. Odluke o gospodarenju nekretninama u vlasništvu Općine Vrsar ("Službene novine Općine Vrsar-Orsera", broj 6/09, 6/11, 7/16, 10/18,16/20) **prvenstveno pravo kupnje ima:**

- vlasnik zgrada, kada je nekretnina izložena natječaju određena kao okućnica njihove

zgrade,

- suvlasnik najvećeg dijela, odnosno suvlasnik dijela nove neizgrađene građevinske

parcele, radi oblikovanja sukladno DPU, te suvlasnik najvećeg dijela odnosno

suvlasnik dijela zgrade, stana ili poslovnog prostora,

- korisnici zgrada i stanova koji imaju prebivalište na području Općine te koji te nekretnine drže u zadnjem, mirnom i nesmetanom posjedu neprekidno najmanje 20 godina do dana raspisivanja natječaja.

3. Porez na promet nekretnina, kao i ostale troškove prijenosa prava vlasništva snosi kupac.

4. Predmetna nekretnina prodaje se u viđenom stanju.

5. Komisija ne mora prihvatiti nijednu ponudu ako smatra da nijedna nije zadovoljavajuća, odnosno može poništiti natječaj, bez davanja posebnih obrazloženja. Zapisnik o provedenom natječaju s prijedlogom najpovoljnije ponude, Komisija dostavlja Općinskom načelniku/Općinskom vijeću radi donošenja odluke o prihvatu ponude.

6. O rezultatima natječaja sudionici će biti izvješteni u roku mjesec dana od isteka roka za prijavu na natječaj objavom na službenim web stranicama: www.vrsar.hr.

KLASA: 944-04/15-01/4

URBROJ: 2167/02-01/17-21-9

Vrsar-Orsera, 09.12.2021.

**PREDSJEDNIK KOMISIJE**

**Slobodan Vugrinec, v.r.**